
מדינת ישראל
משרד החינוך 
המשנה למנהלת הכללית
אגף רכש מכרזים והתקשרויות
ירושלים, ‏7 באפריל 2016
כח' באדר ב' תשע"ו

מכרז מס' 12/3.2016 : ארגון והפקת אירוע יום ירושלים שיתקיים ב"בריכת הסולטן" בירושלים בהשתתפות תלמידי בתי ספר מאזורים שונים בארץ
הבהרה 1

סיכום תשובות לשאלות שהגיעו עד לתאריך 27.3.2016
1. כללי

1. המועד האחרון להגשת הצעות למכרז שבנדון הינו 19.4.2016 שעה 11:00.
2. במכרז זה אין דרישה מהמציעים המגישים הצעה לשלם דמי השתתפות. 
3. במכרז זה לא יתקיים מפגש מציעים.
4. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.
5. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
6. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

7. בנספח מספר 2 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח.

עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
8. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר במחיר באחד או יותר מהסעיפים, יפסול את ההצעה מאחר ולא ניתן להשוותה להצעות אחרות. 

9. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


10. אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
11. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר האינטרנט שכתובתו:
 
     WWW.EDUCATION.GOV.IL/MICHRAZIM/
ומאתר מינהל הרכש הממשלתי בכתובת: HTTP://WWW.MR.GOV.IL
12. הפעילות במכרז הקודם למכרז זה בוצעה ע"י "נוהר הפקות".
13. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. פרק 2 – הגורמים אליהם מופנה המכרז (דרישות סף)
סעיף 2.3, עמוד 3
סעיף זה נשאר ללא שינוי, למרות שהמציעים אינם נדרשים להציג מחזור כספי.
3. פרק 4 - תיאור הפרוייקט והיקפו
1. המציע אינו נדרש במסגרת הצעתו לצרף רעיון לקונספט האירוע. 

2. המשרד אינו נוהג לפרסם את העלות המשוערת הכרוכה בביצוע המכרז.

3. ההקמה תתבצע יום לפני האירוע, בתאריך 1.6.2016 כ"ד באייר, וזאת בתיאום עם חברת אריאל.

4. סעיף 4.2, עמוד 5
בכל שנה האירוע מתקיים בערב יום ירושלים. התאריך הסופי ליום האירוע ייקבע ע"י האגף. השנה האירוע יתקיים בתאריך 2.6.2016 כ"ה באייר.
5. סעיף 4.6, עמוד 6
2 מגדלי PA לא יסופקו ע"י חברת אריאל. באחריות הקבלן להקים 2 מגדלי PA לצרכי האירוע.
4. פרק 5 – תפקידי הקבלן בביצוע העבודה
1. סעיף 5.3, עמודים 8-9
באחריות הקבלן ומנהל האירוע טעמו לפתוח אירוע בכל שנה בו ירוכזו כל המסמכים והאישורים הנוגעים לאירוע באותה השנה.
2. סעיף 5.4, עמוד 9
הקבלן נדרש להתקשר עם חברת אריאל לצורך קיום האירוע ובאחריותו לספק את כל האישורים הנוגעים לאירוע.
3. סעיף 5.7, עמוד 10
על הקבלן נדרש להציע מספר אופציות במסגרת התקציב המפורט במכרז למנהל מוסיקלי, אומן ונגנים האגף יבחר את המתאימים ביותר לאירוע ועל הקבלן יהיה להעסיקם.
4. סעיף 5.8, עמוד 10
(1) כל נושא הסעות התלמידים יאורגנו ע"י בתי הספר. לקראת האירוע הקבלן יפנה לאגף לקבלת מידע על חברות ההסעה.
(2) כאמור בסעיף זה במכרז הקבלן נדרש לדאוג ולנהל את כל נושא החניה של האוטובוסים ביום האירוע.

5. סעיף 5.11, עמודים 12-13
על הקבלן להפעיל מצלמה באמצעות רחפן שתלווה את הסיורים וזאת בהתאם להנחיות האגף. 

5. פרק 11 – ביטוח
דרישות הביטוח יהיו כנדרש במכרז. במסגרת ההצעה .
במסגרת ההצעה המציע אינו נדרש לצרף את פוליסות הביטוח להצעתו וכן את הנספח על אישור קיום ביטוח אלא נדרש לצרף להצעתו את החוזה כשהוא חתום ובכלל זה על פרק הביטוח.
6. פרק 23 – מסמכים נדרשים
המציע אינו נדרש לצרף אישור רואה חשבון, המצהירה את הגובה (באחוזים) של מרכיב תשומותיו המיועדות למימון שכר העבודה.
7. נספח מספר 5 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
המציע עפ"י שיקול דעתו רשאי להגיש את חוברת ההצעה מודפסת או בכתב יד קריא וברור.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 9 – נתוני מנהל האירוע המיועד – יש לפרט את ניסיונו של מנהל האירוע המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
5. סעיף 10 – נתוני בעלי התפקידים הבאים: במאי האירוע ומהנדס קונסטרוקציה ובטיחות - יש לפרט עבור כל אחד מבעלי התפקידים המיועדים את ניסיונו ולצרף קורות חיים מפורטים ותעודות הסמכה.
יש להקפיד על התאמה בין האמור בסעיף 10 לבין קורות חיים של כל אחד מבעלי התפקידים.
6. סעיף 11 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.
יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.


בכבוד רב,


אורנה מיטמיגר
                           
מנהלת אגף רכש מכרזים והתקשרויות

